
 Тел.: 03072/9233

П Р О Т О К О Л
№ 35
Днес 07.12.2017 г. от 16.00 часа в заседателната зала на Община Неделино се проведе РЕДОВНО ЗАСЕДАНИЕ на ОБЩИНСКИ СЪВЕТ – ГР. НЕДЕЛИНО.
От общо 13 общински съветници, на заседанието присъстваха: инж. Огнян Бабачев, г-н Генадий Бакалов, д-р Любомирова, г-н Огнян Годумов, г-н Ружо Младенов. Отсъстват: инж. Стойко Еленов – Председател на Общински съвет гр. Неделино, г-н Сашо Бабачев, г-н Асен Белев, г-н Стоян Беширов в болничен, г-н Борислав Беширов,  г-н Христо Петров, г-н Стоян Чаушев и д-р Румен Младенов. Председателят на Общински съвет отсъства по уважителни причини и беше заместван от инж. Огнян Бабачев – Зам. Председател на Общински съвет.
Поради липса на кворум Зам. Председателят на Общински съвет отложи заседанието  с 15 минути.
Инж. Огнян Бабачев – Зам. Председател на ОбС: Уважаеми колеги, от 13 общински съветника вече присъстват 10, отсъстват 3-ма: инж. Стойко Еленов, г-н Стоян Беширов, който е в болничен и г-н Борислав Беширов. Както вече казах Председателят на Общински съвет отсъства по уважителни причини  и  аз ще го замествам.
	На основание чл.23, ал.4, т.3 от Закона за местното самоуправление и местната администрация, чл. 53А ал. 1, т.2  от Правилника за организацията и дейността на ОбС гр. Неделино е свикано днешното заседание на 07.12.2017 г. от 16.00 ч. Дневният ред Ви е раздаден предварително и имате думата по него. Предварително Ви предлагам да ги разделим на точки, като първа точка да е Докладна записка от Боян Кехайов – Кмет на Община Неделино, относно инвестиционно намерение на Виктори Гр 71“ ООД, представлявано от Артур Хачатурян, като т.2 Докладна записка от Боян Кехайов – Кмет на Община Неделино, относно инвестиционно намерение на „Екоинтернешънъл“ ЕООД, гр. Своге, представлявано от Иво Методиев, т.3 Докладна записка от Боян Кехайов – Кмет на Община Неделино, относно инвестиционно намерение на Джи Ти Ай Проджектс“ ЕООД, гр. София представлявано от Григор Илиев, т. 4 да е разглеждане на инвестиционно намерение на Шанхинлер България“ ООД, гр. Кърджали и т. Други. Преди да преминем на обсъждане на Дневния ред, предлагам на Вашето внимание Докладна записка от инж. Стойко Еленов – Председател на Общински съвет гр. Неделино, относно: Определяне на Представител на Община Неделино в Комисията за изработване на областна здравна карта. Тази докладна г-н Еленов ме помоли да се разгледа на днешното заседание, тъй като има срокове и следва на днешното заседание да определим такъв представител. 
	Имате ли друго предложение, относно Дневния ред? Ако няма да преминем към гласуване така представения  Дневен ред с така предложените от мен точки и Докладната записка от г-н Стойко Еленов, да се разгледа в  т. Други.
Присъстват: 10	
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 0, приема се.
След  проведеното гласуване, общинският съвет прие заседанието да протече при следния
Д Н Е В Е Н   Р Е Д:
1.Докладна записка от Боян Кехайов - Кмет на Община Неделино, относно: инвестиционно намерение на Виктори Гр 71“ ООД, представлявано от Артур Хачатурян.
2. Докладна записка от Боян Кехайов - Кмет на Община Неделино, относно: инвестиционно намерение на „Екоинтернешънъл“ ЕООД, гр. Своге, представлявано от Иво Методиев.
3. Докладна записка от Боян Кехайов - Кмет на Община Неделино, относно: инвестиционно намерение на Джи Ти Ай Проджектс“ ЕООД, гр. София представлявано от Григор Илиев.
4. Разглеждане на инвестиционно намерение на Шанхинлер България“ ООД, гр. Кърджали .
5. Други.
· Докладна записка от инж. Стойко Еленов – Председател на Общински съвет гр. Неделино, относно: Определяне на Представител на Община Неделино в Комисията за изработване на областна здравна карта
ПО ТОЧКА ПЪРВА: Докладна записка от Боян Кехайов - Кмет на Община Неделино, относно: инвестиционно намерение на Виктори Гр 71“ ООД, представлявано от Артур Хачатурян.
Инж. Огнян Бабачев – Зам. Председател на ОбС: Давам думата на Кмета на общината.
Г-н Боян Кехайов – Кмет на Община Неделино: Уважаеми г-н Председател, уважаеми общински съветници, уважаеми гости, преди да започна по точките от Дневния ред искам Общински съвет да даде съгласие да бъдат изслушани: г-н Иво Методиев, който е инвеститор и е с инвеститорски намерения на територията на Община Неделино, да се даде думата на г-н Янко Младенов – гл. експ. „Общинска собственост“ към Община Неделино и инж. Любомир Славейков – Директор на „ТСУ“ към Община Неделино. 
Инж. Огнян Бабачев – Зам. Председател на ОбС: Уважаеми колеги, постъпи предложение от Кмета на общината да бъде дадена думата на Янко Младенов,инж. Славейков и Иво Методиев, като инвеститор. Аз г-н Кмет, предлагам и гражданите също да вземат отношение. Който е съгласен с това предложение, да дадем думата на г-н Младенов , инж. Славейков и г-н Иво Методиев и на гражданите, моля да гласува.

Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 0, приема се.

Инж. Огнян Бабачев – Зам. Председател на ОбС: Давам думата на Кмета на общината.
Г-н Боян Кехайов – Кмет на Община Неделино: Уважаеми г-н Председател, уважаеми общински съветници, уважаеми гости, от няколко месеца насам търсим разкриване на работни места на територията на Община Неделино. Навсякъде  съм поставил въпроса да привлечем инвеститори на територията на Община Неделино за създаване на допълнителни работни места, да създадем една трайна устойчивост, тъй като нивото на безработица е голямо, а обезлюдяването е една трайна тенденция, която продължава от години насам. В последните години е с катастрофални размери за територията на нашата община.Ние сме пред закриване на училището в Средец и Детската градина, тъй като  паралелки, които функционират ще ги прехвърлим в Община Неделино и ще пристъпим към обединяване на детските градини.Всичко това е една много тревожна тенденция, която се развива не територията на нашата община.
Населението към момента по статистическите данни от НСИ, е че община Неделино е в размер на 6 376 жители. Това дава невъзможност Община Неделино да кандидатства  по каквито и да е европейски програми, поради лиса на население. Всички проекти и програми са обвързани с брой население, който ще обслужва даден инвестиционен процес. Най-накрая се появиха инвестиционни намерения, като на Вашето внимание съм представени четири писма на фирми, които желаят да инвестират на територията на общината.Тук сред нас присъства г-н Методиев, който може да вземе отношение за неговите инвестиционни намерения. За това искам да дадем и неговата дума. Оказа се, че Община Неделино не разполага със собственост и такава собственост, която да няма някакви претенции  от частни съдебни изпълнители или лица, които по един или друг начин са се сдобили с документи. Ние като община нямаме тази възможност да съдействаме на тези инвеститори и да ги задържим на територията на нашата община. Частните имоти, които предлагаме са или в малки размери или извън регулация т.е общината няма как да предложи на инвеститорите едно решение. Направихме един преглед на актовете за общинска собственост, ще Ви ги покажа. Много се радвам, че присъстват и гражданите. Нещата не са както Ви се предоставят. Едва ли Кмета на общината или някой друг ще им взема имоти, които са завещани от техните роднини.  Направихме кратък преглед на актовете за общинска собственост, който Янко Младенов ще ги представи. За това се подготвили и мултимедията, за да видите от коя година са, кой ги е вписал в службата по вписвания. 
Имаме 4-ри терена с по-голяма площ, това е  „Топливо“, другия е т.нар. „Даутева градина“ , в близост до основното училище, другият  е  „Пресевната“ в Крайна  и поземлен терен до СБА – гр. Неделино, които са с площ долу-горе отговарящи за 4-те  инвестиционни намерения, които могат да се реализират на територията на общината.Тези инвестиционни намерения само двете, които г-н Методиев ще представи, само строителните дейности ще възлизат на над 20 млн. лв. Едното е в сферата на млекопреработвателно предприятие, а другото е в сферата на биопроизводство, говорим конкретно за „Шафран“ т.е откриваме едни нови перспективи на хоризонтите за развитие на  региона на  общината.   Нашите приходи, поради липса на стопанска дейност на територията на общината са много скромни, те са в размер на 300 хил. лв. Моите усилия като Кмет на общината са наистина насочени в търсене на инвеститори и реализиране на техните инвестиционни намерения. Общинският съвет да вземе решение, дали  тези инвеститори  ще ги удовлетворим,  и дали ще ги насърчим да вложат парите си в общината. Нека сега г-н Янко Младенов да представи актовете за общинска собственост.
Г-н Янко Младенов – гл. експ „Общинска собственост“: Започваме с първия имот в УПИ1,  кв.1. За него е съставен акт за общинска собственост от 1977 г., той не е приложен в момента, но е в досието. В последствие е съставен акт №25 от 2001 г., от тогавашния Кмет – г-н Беширов. Той е с площ 7075.00 кв. м. и съответно в последствие е съставен следващия нов акт за общинска собственост – 1279/04.10 .2017 г. Същият акт е вписан по надлежния ред в службата по вписвания и имаме претенциите, че ние сме собственици на тези земи. За съжаление в този имот има възстановени няколко решения  от Поземлена комисия – Неделино, с които се възстановяват правото за собственост, като допусната  една грешка, при която неволно територия от строителните граници е покрита, както възстановената собственост. Съответно ние сме собственици по нашите документи и другите собственици имат претенции към този имот.Следващия имот е т. нар. „Даутева градина“, парцел 1 , кв. 45. Този акт е съставен през 1987 г. В последствие  с акт за общинска собственост №221 през 2002 г., съответно от Кмета г-н Беширов.Към тогавашния момент площта е била 9 489 кв.м. В последствие има съдебно Решение и площта чувствително намалява на този имот. 
Г-н Боян Кехайов – Кмет на Община Неделино: Колко е площта сега?
Г-н Янко Младенов – гл. експ „Общинска собственост“: Площта сега е по-малко от 5 000 кв.м. Третият имот е УПИ XVII, за спортна площадка . За него също има съставен акт за общинска собственост №979 от 2012 г., намира се кв.113 с площ 4 940 кв.м. Той е определен за реализация на спортни дейности. Всички знаят къде се намира. 
Г-н Боян Кехайов – Кмет на Община Неделино: До СБА –гр. Неделино. 
Г-н Янко Младенов – гл. експ „Общинска собственост“: Следващият имот е поземлен имот №2 в с. Крайна. Той е с площ 8 773 кв.м. Площта категорично е общинска, там има изградени някакви съоръжения, които нефункционират. Собствеността категорично е общинска, макар че имат някакви претенции. 
Г-н Боян Кехайов – Кмет на Община Неделино: Сега аз да внеса някакви пояснения, говорим за общински терен в „Топливо“. Актът за общинска собственост е от 2001 г., подписан и вписан чрез Докладна записка и  писмо до Агенцията по вписванията от Кмет - Стоян Беширов. След като се разбра, че на този терен, когато пратихме геодезисти да заснемат реалните граници на нашата собственост от 2001 г. , той е бил с площ по-голяма от тази, която аз съм актуализирал през 2017 г., защото имаме изготвен ПУП и сме изключили няколко кв.м., тъй като някой от собствениците там си беше възстановил имота и беше минал ПУП. Донесоха при мен няколко решения за възстановяване правото на собственост на земеделски земи в съществуващи или възстановени  стари реални граници, като решението на поземлената комисия  е, че те са от 06.04.1999г. 	Тези решения са при нас, ние ги разглеждаме т.е имаме някакво дублиране на собствеността. Актът ние го имаме, притежаваме го като общинска собственост, вписан е. Част от собствениците виждам, че присъстват, ние имаме признато право на собственост   от Поземлената комисия. Минаваме на втория имот, който е до СБА – гр. Неделино, за него също Цвятко Атанасов претендира. Наследниците на дядото или на бащата на Цвятко Атанасов претендират, че имота е техен. Те също с жалба и възражение искат възстановяване на правото на собственост върху въпросния имот. Продължаваме с имот „Пресевната“ в с. Крайна.Имота е бил гласуван на общо събрание, като апортна вноска, но апортната вноска не е вписан в активите на дружеството. Към настоящия момент, актът е наш и категорично собствеността е общинска. На две инстанции Стефан Кехайов губи делото. В момента се гледа на трета инстанция, като делото е насрочено за месец февруари. „Даутевата градина“ е знаете всички, там също има няколко дела, които се водят от наши съграждани с искане да им се припознае право на собственост. Съществуват преписки, че многократно е отчуждаван терена и така е общинска собственост. Всички терени дето ги виждате имат някаква обремененост  между тях. За това Ви ги показвам  реално нещата и нагледно . Тези  решения Ви са от 1999 г. – 2005 г., тогава не съм бил аз Кмет. Нека  инж. Славейков вземе отношение. 
Инж. Славейков: Преди половин година, когато се запознах с Иво Методиев, Кметът възложи задача да проверим за общински терени. Отидох при общинска собственост и изкарахме списък с актове за общинска собственост и започнахме проучване. Недейте да си мислите, че ние не сме искали някой да ощетим. За препокриването разбрахме, след като геодезисти отидоха  да правят замервания. Вашите скици са с решения, но ако Ви изкарам една скица към акта за общинска собственост, колкото и да разбирам от скици, няма как да разбера, че там има препокриване.Ние не търсим кой е крив и кой е прав и не ни е това целта.Картата на възстановената собственост въобще няма да е коментираме. Като цяло и със Заповед на Кмета от миналата седмица имаме по-задълбочен анализ, след като постъпиха четирите инвестиционни намерения.  Ние направихме по-задълбочен анализ на състоянието. Извадихме ги всичките актове общинска собственост, ние трябва да работим не само с документи. Никой да не си мисли, че или аз, или Кмета или общинските съветници са против. Не търсим кавга, от цялата работа. Ние тук сме се събрали, за да вземем правилното решение, дали там в четирите имота,  общинският съвет  и ние като администрация  ще подкрепим развитието на Неделино. Не е важно чия собственост е и кой е собственик на земята. Актовете за общинска собственост са изцяло законосъобразни.Целта на нашето събиране днес е дали искаме да се реализират и това да се случи на територията на общината.Това е основният въпрос, който стои пред нас. Винаги може да се намери консенсус , с който и да е собственик. Моето мнение като служител в администрацията, е че подкрепям изцяло тези намерения за развитието на града. 
Инж. Огнян Бабачев – Зам. Председател на ОбС: Колеги, чухте инж. Славейков.Предлагам да дадем думата на Иво Методиев. 
Г-н Иво Методиев: В началото на юни месец направих една случайна среща с г-н Кехайов, във връзка с това, че започнах проучвания и проектиране на такива заводи в община Кирково. Той много горещо подходи и ме покани да разгледам  Вашата община Неделино и евентуално да реша тук да направя тези инвестиции. Разгледах на всякъде, хареса ми място, където да закупя една къща. Разгледах общинските терени и се спрях на два от тях, за да инвестирам в два завода. Едното място е в местността „Топливо“ , но никой не е знаел, че има и частно участие. Направих си проект, съгласувах го  и чаках да се проведе общинска сесия, за да се разгледа. Когато се направи геодезията се разбра, че има и други собственици. Ще се отворят около 50 работни места. По време на строителството също ще се вземат работници от тук. Производството, което ще е, ще е изцяло за износ.
Инж. Огнян Бабачев – Зам. Председател на ОбС: Г-н Методиев, за другото предприятие нищо не споменахте – за „Шафрана“.
Г-н Иво Методиев: Там няма спор за имотите. Основно предприятието искам да го направя за преработка на „Шафран“, като в региона в пъти ще измести тютюнопроизводството , защото изключително лесно се отглежда тази култура.
Инж. Огнян Бабачев – Зам. Председател на ОбС: Колеги, да дадем думата на гражданите?
Г-н Христо Петров:Да караме по Дневен ред.
Инж. Огнян Бабачев – Зам. Председател на ОбС: Колеги, ние гласувахме дневния ред и обсъждаме в момента почти всички точки. Решенията да бъдат по отделно.
Г-н Андрей Хаджиев: Аз имам документи за собственост от 1954 г. 
Г-н Босев: Чухме намеренията на инвеститора, но въпросните имоти са със собственици.По какъв начин общината се е сдобила с тази собственост? За нас е ясно ние от къде е имаме. Да видим общината от къде се е сдобила с тази собственост?
Г-жа Босева: Ако ние сме собственици на тези земи, какво е правното основание да ги чертаем и да получаваме субсидии за тях, ако е общ. собственост? Защо общината не си ги чертае и да получава субсидии?Ако ние не сме собственици как ги чертаем и получаваме субсидии?
Г-н Янко Младенов – гл. експ „Общинска собственост“: Още с влизането на регулационния план през 1974 г. имота става държавен и като такъв е включен в следващия план през 1987 г., защото тогава не са си подали никакви документи за собственост. 
Г-н Боян Кехайов – Кмет на Община Неделино: Актът за общинска собственост е издаден по времето, когато г-н Беширов е бил Кмет през 2001 г. Тогава имота е бил 7 150 кв. м. Защо се е наложило актуализация през 2017 г.? Тогава собствеността е променена на 7 075 кв. м., т.е ние намаляме и изключваме  имот, който е бил възстановен с документ за собственост и е представен в общината, като ние сме актуализирали акт. Това, че се води общинска комисия, тя не е подчинена на Кмета. Ние нямаме връзка с общинска поземлена комисия. 
Инж. Огнян Бабачев – Зам. Председател на ОбС: Уважаеми колеги, премиваме към обсъждане от страна на Общински съвет. Съгласно наше решение №511 от предишно наше заседание , бе сформирана работна група, спазвайки решението. Комисия от Общински съвет, съвместно със служители от Общинска администрация имаха днес заседание. Давам думата на д-р Румен Младенов.
Д-р Румен Младенов: Да се внесе яснота по въпроса за обекта на собствениците, които са тук за т.нар. „Топливо“. Тръгна една мълва, че общинските съветници са били дали тази земя. Аз съм от Горно Неделино и знам, че тази земя се обработва. Те имат документация, това е техен проблем и трябва да си го решат, за да може да се впише собствеността. Друг е въпроса, че ако инвеститора има желание може да си води преговори, това не е наша земя, не е общинска собственост и  нямаме право да вземаме решение. И още нещо, което искам да кажа е, че цари пълна анархия по отношение на документацията в общината. Аз обвинявам не общинските служители, които са в администрацията, а ръководството. Просто липсва архив, който да е независим от  Кмет и общински съветници. Просто един независим архив. Не смятайте, че спорим тук, за да Ви вземем земята. Побързайте да си го опишете и да стане Ваша собственост.
Г-н Председател, аз предлагам този вариант да отпадне като коментар и да преминем на следваща точка и да чуем комисията.
Инж. Огнян Бабачев – Зам. Председател на ОбС: Давам думата на Председателя на ПК Устройство на територията – г-н Стоян Чаушев.
Г-н Стоян Чашев: Уважаеми г-н Кмет, уважаеми г-н Председател, уважаеми колеги, уважаеми гости, днес е радващо, че от много години ние подхванахме тази тема за инвестиции в Неделино, това е  радващо. Имаме реален инвеститор, който иска да вложи средства в Неделино и да тръгнем на някъде. Ние сме от малките общини, които нямаме и до ден днешен някаква инвестиция за разкриване на работни места. На днешното заседание съвместно със служители на общинска администрация ни бяха предоставени тези четири имота. Ще започна първо от Горно Неделино по същия ред и ще Ви зачета, какво е становището на комисията. Първият имот, който е т. нар. „Топливо“, комисията отказа да даде съгласие за реализиране на проект, поради възникналите спорове около собствеността на имота. Всички чухме и двете страни, това е становището на комисията.  Най – добре е да го гласуваме по отделно за всеки имот.  Това е за този имот.  
Инж. Огнян Бабачев – Зам. Председател на ОбС: Предлагам за всички имоти по отделно да гласуваме решения.
Г-н Стоян Чашев: Вторият имот е „Даутевата градина“. Там се оказа, че общината има достатъчно общинска собственост. Комисията: 
1. Дава съгласие да се отпочне  проектиране и всички процедури, относно реализиране на проекта на площ 3 дка. Смятам, че с тези 3 дка инвеститора ще може да реализира проект.  
2. При съгласие от инвеститора, същият да представи пред Общински съвет инвестиционните намерения за този имот на едно от следващите заседания. 
3. Договора за отстъпено право за строеж да бъде одобрен от Общинския съвет.   
Това е за този имот. Следващият имот е имота в кв. „Емовци“. Комисията също отказа да даде съгласие за реализиране на проекта поради същите причини, както предишния. Това са претенции за собственост. Тук също има проект за спортна площадка. В Неделино ням едно спортно съоръжение. 
Минаваме към следващия имот, това е „Пресевната“ в Крайна.
 1.Комисията дава съгласие да се отпочнат проектиране и процедури по реализиране на проекта. 
 2. При съгласие от инвеститора, същият да представи пред Общински съвет инвестиционните намерения за този имот на едно от следващите заседания. 
3. Договора са отстъпено право за строеж да бъде одобрен от Общински съвет.   
Инж. Огнян Бабачев – Зам. Председател на ОбС: Колеги, чухте становището на комисията. Имате думата за обсъждане.
Д-р Любомирова: Искам да попитам г-н Председателя на комисията, запознат ли е с този обект? Там също има собственици, които са си възстановили правото за собственост. 
Г-н Стоян Чашев: Говорите за банята. Казах Ви за 3 дка, за които общината има документи.
Г-н Боян Кехайов – Кмет на община Неделино: Виждате колко интересно е с общинската собственост в Неделино и защо Кмета не предлага конкретен терен. Затова го подложих на обсъждане от Общински съвет. Искахме Вие да присъствате на сесията и да ви убедим каква е действителността, за да не се разпространяват слухове, че Кметът  Боян Кехайов със сегашния общински съвет взимат частните имоти на хората. 

Г-н Янко Младенов – гл. експ „Общинска собственост“: Кметът на общината се изрази точно, ако имате някакви претенции, може да ги отправите в съда. Ние към настоящия момент  се водим собственици. 
Г-н Христо Петров: Г-н Председател, колеги общински съветници, аз няма да се повтарям , но е радостно, че в нашата община има инвеститор и ние трябва да направим всичко възможно да го задържим. Той сега може да си тръгне и повече да не се върне в община Неделино. Това се случва за първи път в нашата община.Аз не казвам, че другите Кметове не са го правили,  предполагам че и те са правили опити, но не са успели да намерят инвеститори. Днес комисията от 10.00 ч. търсим варианти, за да може да задържим инвеститорите в нашата община поне една част от неговите проекти. 
Комисията на място ходи и обиколи всички терени и бяхме в т.нар. „Даутева градина“  и именно за това комисията взема едно такова решение – 3 дка от 5 дка. Както виждате, че решението на комисията е в три точки, първо инвеститора трябва да иде да види дали ще му хареса или не. Трябва да представи пак пред Общинския съвет, което се разбира в най-кратки срокове, защото инвеститора бърза.   
 Д-р Любомирова: Уважаеми г-н Председател, уважаеми колеги общински съветници, слушах с внимание Вашето изказване,  г-н Петров и  предлагам  да отпадне тази точка. Да не се гласува на днешното заседание, нека инвеститора да отиде да го види, да говори със собствениците  и ако те са съгласни да продават ще им гласуваме това решение.  
Г-н Христо Петров: Той ще отиде да говори, ще говори със собствениците .
Инж. Славейков: Това, което казва д-р Любомирова е много правилно. Сделката специално за първия имот неможе да се осъществи. Тя може да се осъществи само между собствениците на земеделските имоти и кандидат инвеститора в Община Неделино.
Г-н Генадий Бакалов:  Уважаеми колеги, гости, наблюдавах и слушах с интерес до тук разговора. Изненадвам се, че ние коментираме документи за собственост. Ясно е, че е на лице спор, от едната страна имаме акт за общинска собственост, ясно е, че този акт е станал още в далечно време, когато е минала регулацията. Това е бил един обществен урегулиран поземлен имот. От там са тръгнали тези актове, държавни, след това са станали общински. Поземлена комисия е издала решение за възстановяване правото на собственост. Аз за това предложих на комисията, общината да индивидуализира своята собственост. Владението е много съществено нещо, ние имаме актове за общинска собственост, но дефакто ние не владеем  имота. Хареса ми г-н Славейков, който каза без да влизаме в пререкания да се опитаме най-доброто от тази среща да изведем и никой да не остава с впечатление, че  някой е виновен и някой е опитал да прецака и така нататък. Предлагам действително общината и за „Даутевата градина“ да се види къде е общинско, и ако не се появи някой човек и не се легитимира с документ, ясно е че е общинско. Кадастъра се оправя и се върви по процедура, същото е за всички имоти. 
Г-н Асен Белев: Уважаеми г-н Председател, уважаеми общински съветници, идеята на тази сесия е да се случат така нещата, да са изгодни и за инвеститора, и за хората. Икономическите резултати трябва да бъдат изгодни за цялата община. Няма да е излишно една среща на хората с инвеститора. 
Г-н Христо Петров: Ако тези точки, които предлагаме  д-р Любомирова не ги харесва, да ги променим. 
Д-р Любомирова: За мен няма яснота за кой терен става въпрос и за къде.
Г-н Христо Петров:Първо ще иде да го види и ще се срещне със собственика. 
Инж. Огнян Бабачев – Зам. Председател на ОбС: Колеги, има ли още някой да вземе отношение. Предлагам да преминем на гласуване, становището на постоянната комисия, по точки. Първото гласуване ще бъде за инвестиционното намерение на Виктори Гр 71“ ООД.
Г-н Христо Петров: Не,  ще трябва да гласуваме по терени. 
Инж. Огнян Бабачев – Зам. Председател на ОбС:Предлагам да гласуваме становището на комисията. 
Г-н Стоян Чашев:Аз ви казах нашето становище. Говорим за „Топливо“ и комисията отказа реализирането на проекта, поради недоказаната собственост. 
Инж. Огнян Бабачев – Зам. Председател на ОбС: Комисията отказа да бъде отстъпен този терен. Да подложим на гласуване становището на постоянната комисия.
Г-н Стоян Чашев: Аз Ви зачетох становището, говорим за „Топливо“. Комисията отказва да даде съгласие за реализиране на проекта, поради недоказана собственост.
Инж. Огнян Бабачев – Зам. Председател на ОбС:Значи първи терен „Топливо“, гласуваме предложението на комисията. Моля, да гласувате предложението на комисията. Комисията, отказва да бъде отстъпен този терен. 
Гласували ”ЗА” 10, както следва: Асен Белев, Генадий Бакалов, д-р Милка Любомирова,  Огнян Бабачев, Огнян Годумов, д-р Румен Младенов, Ружо Младенов, Сашо Бабачев, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 523
На основание чл.21, ал.1, т.8 от ЗМСМА, Общински съвет гр. Неделино отказва да даде съгласие за реализиране на проект върху урегулиран поземлен имот  УПИ I, кв.1 по ПУП на гр. Неделино поради възникнали спорове около собствеността на имота.
Инж. Огнян Бабачев – Зам. Председател на ОбС: Вторият терен е за т.нар „Даутева градиниа“. 
Г-н Стоян Чашев: Тъй като възникнаха спорове, предлагам да се отложи разглеждането на този терен. Нека да го отложим за следващо заседание. 
Инж. Огнян Бабачев – Зам. Председател на Общински съвет: Следващото заседание кога да бъде?
Г-н Стоян Чашев:В понеделник или петък да бъде.
Инж. Огнян Бабачев – Зам. Председател на ОбС: Постъпи предложение на Председателя на комисията по ТСУ, тази точка да бъде отложена за понеделник от 10.00 ч.
Д-р Румен Младенов: Не в 10.00 ч., нека да е следобед, тъй като сме ангажирани до обед.
Инж. Огнян Бабачев – Зам. Председател на ОбС: Предлагам на Вашето внимание предложението на комисията, да бъде отложена тази точка. 
Гласували ”ЗА” 10, както следва: Асен Белев, Генадий Бакалов, д-р Милка Любомирова,  Огнян Бабачев, Огнян Годумов, д-р Румен Младенов, Ружо Младенов, Сашо Бабачев, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 524
Общински съвет гр. Неделино отлага разглеждането на инвестиционните намерения в УПИ I, кв.45 по ПУП на гр. Неделино за следващо заседание на Общински съвет, което да се състои  на 11.12.2017 г. от 16.00 ч. 
Инж. Огнян Бабачев – Зам. Председател на ОбС:Отиваме на трети терен, а той е кв. „Емовци“.
Г-н Стоян Чашев: Този имот  е идентичен, като имота в  „Топливо“. Комисията отказва да даде съгласие за реализиране на проекта.
Инж. Огнян Бабачев – Зам. Председател на ОбС: Да преминем към гласуване становището на комисията. 
Гласували ”ЗА” 10, както следва: Асен Белев, Генадий Бакалов, д-р Милка Любомирова,  Огнян Бабачев, Огнян Годумов, д-р Румен Младенов, Ружо Младенов, Сашо Бабачев, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 525
На основание чл.21, ал.1, т.8 от ЗМСМА, Общински съвет гр. Неделино отказва да даде съгласие за реализиране на проект върху урегулиран поземлен имот в УПИ XVII, кв.113 по ПУП на гр. Неделино поради възникнали спорове около собствеността на имота.
Инж. Огнян Бабачев – Зам. Председател на ОбС:Последният терен е „Пресевната“ в с. Крайна, като гласуваме предложението на комисията. Общински съвет дава съгласие:
1.Да се отпочнат проектиране и проектантски  процедури по реализиране на проекта върху  ПИ №2 по кадастрален план на с. Крайна.
2. При съгласие от инвеститора, същият да представи пред Общински съвет инвестиционните намерения за този имот на едно от следващите заседания. 
3. Договора за отстъпено право за строеж да бъде одобрен от Общински съвет гр. Неделино.   
Гласували ”ЗА” 9, както следва: Асен Белев, Генадий Бакалов, д-р Милка Любомирова,  Огнян Бабачев, д-р Румен Младенов, Ружо Младенов, Сашо Бабачев, Стоян Чаушев, Христо Петров; „ПРОТИВ” – 1, както следва: Огнян Годумов; „ВЪЗДЪРЖАЛИ СЕ”: 0, се прие
РЕШЕНИЕ № 526
На основание чл.21, ал.1, т.8 от ЗМСМА, Общински съвет гр. Неделино, дава съгласие:
1. Да се отпочнат проектиране и проектантски  процедури по реализиране на проект върху  ПИ №2 по кадастрален план на с. Крайна.
2. При съгласие от инвеститора, същият да представи пред Общински съвет инвестиционните намерения за този имот на едно от следващите заседания. 
3. Договора за отстъпено право за строеж с фирмата изпълнител да бъде одобрен от Общински съвет гр. Неделино.   

Инж. Огнян Бабачев – Зам. Председател на ОбС:Колеги, премиваме разглеждане на следващите точки, инвестиционните намерения на Джи Ти Ай Проджектс“. Поради отсъствието им в момента, предлагам по тази точка да нямаме никакво решение. Отлагаме разглеждането на тази точка, за „Шанхинлер България“ ООД. Тук също нямаме представител и няма как да вземе решение.
ПО ТОЧКА ПЕТА: Докладна записка от инж. Стойко Еленов – Председател на Общински съвет гр. Неделино, относно: Определяне на Представител на Община Неделино в Комисията за изработване на областна здравна карта.
Инж. Огнян Бабачев – Зам. Председател на ОбС: Уважаеми колеги, Предлагам да  преминем към следваща точка и това е Докладна записка от инж. Стойко Еленов – Председател на Общински съвет гр. Неделино, относно: Определяне на Представител на Община Неделино в Комисията за изработване на областна здравна карта. Проекто – решението го имате. Имате ли нещо по нея да кажете.
Г-н Христо Петров: Г-н Председател, колеги общински съветници, г-н Кмет, уважаеми гости, аз предлагам в проекто – решението да се запише някой от докторите, които са общински съветници. Да бъдат поканени и те, да го консултират, относно здравната  карта.   
Инж. Огнян Бабачев – Зам. Председател на ОбС: 	В решението е записано при отсъствие на Кмета, да бъде заместван от Зам. Кмета на общината.
Д-р Румен Младенов: Да допълним или упълномощени от Кмета лица.
Г-н Христо Петров: Да, или упълномощени от Кмета лица.
Инж. Огнян Бабачев – Зам. Председател на ОбС: Да допълним  към решението и упълномощени от Кмета лица. Други предложения, колеги имате ли? Да преминем на гласуване.
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 0,  се прие
РЕШЕНИЕ № 527
1.   На основание чл.21, ал.1,  т. 23 и ал.2 от ЗМСМА във връзка с чл.29, ал.3 и ал.4 от Закона за лечебните заведения, Общински съвет гр. Неделино определя за представител на Община Неделино г-н Боян Кехайов – Кмет на Община Неделино в Комисията за изработване на Областна здравна карта за област Смолян. 
При отсъствие на титуляра, той да бъде заместван от  г-н Здравко Димитров – Зам. Кмет на Община Неделино или упълномощени от Кмета лица.
2. На основание чл.60, ал.1 от АПК  Общински съвет гр. Неделино допуска предварително изпълнение на решението от деня на приемането му.

Инж. Огнян Бабачев – Зам. Председател на ОбС: В точка Други имате ли нещо друго да кажете, колеги? Ако нямате поради изчерпване на дневния ред закривам днешното заседание.

инж. Огнян Бабачев……………….
[bookmark: _GoBack]Зам. Председател на Общински съвет
гр. Неделино

